b'\n_START_ARTICLE_\nOTP banka Hrvatska\n_START_SECTION_\nPovijest\n_START_PARAGRAPH_\nPola godine od dolaska novog ve\xc4\x87inskog vlasnika, OTP banke, najve\xc4\x87e ma\xc4\x91arske banke, Nova banka mijenja ime u OTP banka Hrvatska. _NEWLINE_Nova banka nastala je 2002. godine spajanjem triju regionalnih banaka - Dalmatinske, Istarske i Sisa\xc4\x8dke banke te pripajanjem Dubrova\xc4\x8dke banke u listopadu 2004. godine. Time je zavr\xc5\xa1en proces pravnog i operativnog spajanja te je stvorena stabilna i profitabilna bankarska institucija. _NEWLINE_U o\xc5\xbeujku 2005. godine ve\xc4\x87inski vlasnik banke postaje OTP banka, najsna\xc5\xbenija ma\xc4\x91arska banka koja uz Ma\xc4\x91arsku, posluje u Bugarskoj, Crnoj Gori, Hrvatskoj, Rumunjskoj, Rusiji, Slova\xc4\x8dkoj, Srbiji i Ukrajini. _NEWLINE_U sije\xc4\x8dnju 2014. godine potpisan je ugovor kojim je OTP banka Hrvatska stekla 98,37 posto udjela u Banco Popolare Croatia, a postupak pripajanja ove banke zavr\xc5\xa1en je 1. prosinca 2014. godine._NEWLINE_Dana 5. svibnja 2017. godine OTP banka Hrvatska objavila je da je izvr\xc5\xa1enjem transakcija stekla stopostotni udio u Splitskoj banci. Istom je stekla i vlasni\xc5\xa1tvo nad dru\xc5\xa1tvima SG Leasing, SB Nekretnine, SB Zgrada, dok je potpuno preuzimanje Soci\xc3\xa9t\xc3\xa9 G\xc3\xa9n\xc3\xa9rale Osiguranja bilo u tre\xc4\x87em kvartalu 2017. godine._NEWLINE_Godinu dana Splitska banka je bila \xc4\x8dlanica OTP grupe i radila je kao zasebna banka, a s danom 30. studenog 2018. je prestala s radom, te se pripojila OTP banci Hrvatska koja kao takva po\xc4\x8dinje djelovati od 4. prosinca 2018. godine.'